DĖL ŠILALĖS RAJONO SAVIVALDYBĖS ADMINISTRACIJOS ŠILALĖS MIESTO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2020 METAIS

2020 m. liepos 1 d. Nr. DĮV-586

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2020 m. kovo 5 d. įsakymu Nr. DĮV-206 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“ (toliau – Savivaldybės aprašas), 24 ir 26 punktais, atsižvelgdamas į Šilalės miesto seniūnijos išplėstinės seniūnaičių sueigos 2020 m. birželio 26 d. protokolą Nr. 08-8 (1.5):

1. S k i r i u :
   1. Lietuvos politinių kalinių ir tremtinių sąjungos Šilalės filialui 1016,00 Eur projekto „LPKTS Šilalės filialo bendruomeniškumo stiprinimas“ įgyvendinimui, atitinkančiam Savivaldybės aprašo 10.1 papunktyje numatytai prioritetinei finansuotinai socialinei veiklai, skirtai socialiai pažeidžiamiems bendruomenės nariams ir (ar) grupėms (Šilalės filialo narių lankymui, bendravimui ir tarpininkavimui, atstovavimui institucijose, renginių, atmintinų valstybinių dienų ir švenčių paminėjimo organizavimo maitinimo paslaugoms apmokėti ir prekėms pirkti 2020 m. III ir IV ketvirtyje);
   2. Šilalės rajono visuomeninių jaunimo organizacijų sąjungos „Apskritasis stalas“ 1000,00 Eur projekto „Atrask savyje lyderį“ įgyvendinimui, atitinkančiam Savivaldybės aprašo 10.3 papunktyje numatytai prioritetinei finansuotinai veiklai skirtai bendruomenės narių pilietiškumui, lyderystei ugdyti ir gyvenimo kokybei gerinti (lektoriaus paslaugos pirkimui ir prekių pirkimo išlaidoms apmokėti) 2020 m. III ir IV ketvirtyje.
2. P a v e d u šio įsakymo 1.1–1.2 papunkčiuose nurodytų asociacijų pirmininkams ne vėliau kaip per 15 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt, Šilalės miesto seniūnijos, Lietuvos politinių kalinių ir tremtinių sąjungos Šilalės filialo, Šilalės rajono visuomeninių jaunimo organizacijų sąjungos „Apskritasis stalas“ skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius